གཙུག་ལག་སློབ་གཉེར་ཁང་ནས་སློབ་ཐོན་བྱུང་རྗེས་མཁས་པའི་དབང་པོ་འདི་ཉིད་ཕྱི་ལོ་༡༩༠༩ལོར་མ་དྷ་ར་སེའི་གཙོ་སྐྱོང་མཐོ་སློབ་ཀྱི་ལྟ་གྲུབ་མཁས་དབང་གི་ཕྱག་རོགས་སུ་བསྐོ་གཞག་བྱུང་བ་ལྟར།མཐོ་སློབ་དེར་ཁོང་གིས་སློབ་ཁྲིད་གནང་།ནམ་རྒྱུན་ལྟ་གྲུབ་ཀྱི་སློབ་ཚན་རྣམས་སློབ་ཕྲུབ་ཚོས་ཉོབ་སྣང་སྐྱེ་གཞི་ཞིག་ཏུ་ངོས་འཛིན་བྱེད་ཀྱི་ཡོད་ཀྱང༌།མཁས་དབང་འདིའི་སློབ་ཁྲིད་གནང་རྩལ་གྱིས་སློབ་ཕྲུག་ཚོའི་ཡིད་དབང་མེད་དུ་འཕྲོག་སྟེ།ལྟ་གྲུབ་ཀྱི་སློབ་ཚན་ལ་སྤྲོ་བ་དང་བཅས་ཏེ་ཞུགས།མཁས་དབང་འདིས་སློབ་ཁྲིད་ཙམ་དུ་མ་ཟད་སློབ་ཕྲུག་དང་འབྲེལ་ལམ་ཟབ་མོ་བཟུང་སྟེ་ཁོང་ཚོའི་བསམ་སྤྱོད་གཉིས་ཀ་ཡ་རབས་དང་ལྡན་པ་ཡོང་ཐབས་མཛད།